Κανονισμός (ΕΚ) αριθ. 2356/2002 της Επιτροπής

της 27ης Δεκεμβρίου 2002

για παρέκκλιση από τον κανονισμό (ΕΚ) αριθ. 174/1999 για τον καθορισμό των ειδικών λεπτομερειών εφαρμογής του κανονισμού (ΕΟΚ) αριθ. 804/68 του Συμβουλίου όσον αφορά τα πιστοποιητικά εξαγωγής και των επιστροφών κατά την εξαγωγή στον τομέα του γάλακτος και των γαλακτοκομικών προϊόντων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΚ) αριθ. 509/2002 της Επιτροπής(2), και ιδίως το άρθρο 26 παράγραφος 3 και το άρθρο 31 παράγραφος 14,

Εκτιμώντας τα ακόλουθα:

(1) Ο κανονισμός (ΕΚ) αριθ. 1924/2002 της Επιτροπής, της 28ης Οκτωβρίου 2002, για παρέκκλιση από τον κανονισμό (ΕΚ) αριθ. 174/1999 για τον καθορισμό των ειδικών λεπτομερειών εφαρμογής του κανονισμού (ΕΟΚ) αριθ. 804/68 του Συμβουλίου όσον αφορά τα πιστοποιητικά εξαγωγής και των επιστροφών κατά την εξαγωγή στον τομέα του γάλακτος και των γαλακτοκομικών προϊόντων και για παρέκκλιση από τον κανονισμό (ΕΚ) αριθ. 800/1999 περί κοινών λεπτομερειών εφαρμογής του καθεστώτος των επιστροφών κατά την εξαγωγή για τα γεωργικά προϊόντα(3) προβλέπει τη λήξη της διάρκειας ισχύος των πιστοποιητικών εξαγωγής με προκαθορισμό της επιστροφής με προορισμό την Τσεχική Δημοκρατία ή τη Σλοβακική Δημοκρατία, στις 31 Δεκεμβρίου 2002, λόγω της έναρξης ισχύος την 1η Ιανουαρίου 2003 των παραχωρήσεων που χορηγήθηκαν στο πλαίσιο των διαπραγματεύσεων για την απελευθέρωση του εμπορίου μεταξύ της Ευρωπαϊκής Κοινότητας, αφενός, και της Τσεχικής Δημοκρατίας και της Σλοβακικής Δημοκρατίας, αφετέρου. Κρίνεται σκόπιμο να δοθεί η δυνατότητα έκδοσης πιστοποιητικών για τις εν λόγω χώρες από την 1η Ιανουαρίου 2003, εφόσον η ημερομηνία αυτή δεν μπορεί να τηρηθεί. Για να εξασφαλιστεί η τήρηση των παραχωρήσεων που χορηγήθηκαν μόλις αυτές αρχίσουν να ισχύουν, πρέπει κατά παρέκκλιση από το άρθρο 6 του κανονισμού (ΕΚ) αριθ. 174/1999 της Επιτροπής(4), να περιοριστεί η διάρκεια ισχύος των εν λόγω πιστοποιητικών μέχρι το τέλος του μήνα της έκδοσής τους.

(2) Λόγω της έναρξης ισχύος από την 1η Ιανουαρίου 2003 των νέων παραχωρήσεων που χορηγήθηκαν στην Τσεχική Δημοκρατία και στη Σλοβακική Δημοκρατία, το άρθρο 2 του κανονισμού (ΕΚ) αριθ. 1924/2002 προβλέπει ότι, κατά παρέκκλιση από το άρθρο 18 παράγραφος 3 του κανονισμού (ΕΚ) αριθ. 800/1999, για τα πιστοποιητικά που χρησιμοποιούνται από την 1η Ιανουαρίου 2003 για τις εξαγωγές στην Τσεχική Δημοκρατία ή στη Σλοβακική Δημοκρατία και αναφέρουν στο τετραγωνίδιο 7 άλλο προορισμό από τις εν λόγω χώρες, καμία επιστροφή δεν θα καταβληθεί. Δεδομένου ότι η ημερομηνία αυτή δεν μπορεί να τηρηθεί πρέπει να καταργηθεί το εν λόγω άρθρο.

(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Κατά παρέκκλιση από το άρθρο 6 του κανονισμού (ΕΚ) αριθ. 174/1999, η διάρκεια ισχύος των πιστοποιητικών εξαγωγής με προκαθορισμό της επιστροφής που ζητήθηκαν από την 1η Ιανουαρίου 2003, με προορισμό την Τσεχική Δημοκρατία ή τη Σλοβακική Δημοκρατία, λήγει στο τέλος του μήνα της έκδοσής τους.

Άρθρο 2

Το άρθρο 2 του κανονισμού (ΕΚ) αριθ. 1924/2002 καταργείται.

Άρθρο 3

Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 2003.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 27 Δεκεμβρίου 2002.

Για την Επιτροπή

Franz Fischler

Μέλος της Επιτροπής

(1) ΕΕ L 160 της 26.6.1999, σ. 48.

(2) ΕΕ L 79 της 22.3.2002, σ. 15.

(3) ΕΕ L 293 της 29.10.2002, σ. 17.

(4) ΕΕ L 20 της 27.1.1999, σ. 8.